CELEX: 32018D1518
Language: da
Date: 2018-10-09 00:00:00
Title: Rådets afgørelse (EU) 2018/1518 af 9. oktober 2018 om ændring af afgørelse 1999/70/EF om de nationale centralbankers eksterne revisorer, for så vidt angår de eksterne revisorer for Banco de España

12.10.2018   
               
               
                  DA
               
               
                  Den Europæiske Unions Tidende
               
               
                  L 256/63
               
            
         RÅDETS AFGØRELSE (EU) 2018/1518
         af 9. oktober 2018
         om ændring af afgørelse 1999/70/EF om de nationale centralbankers eksterne revisorer, for så vidt angår de eksterne revisorer for Banco de España
         RÅDET FOR DEN EUROPÆISKE UNION HAR —
         under henvisning til protokol nr. 4 om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 27.1,
         under henvisning til Den Europæiske Centralbanks henstilling af 6. september 2018 til Rådet for Den Europæiske Union om de eksterne revisorer for Banco de España (ECB/2018/22) (1), og
         ud fra følgende betragtninger:
         
                     (1)
                  
                  
                     Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, skal revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
                  
               
                     (2)
                  
                  
                     Mandatet for Banco de Españas nuværende eksterne revisorer udløb efter revisionen for regnskabsåret 2017. Det er derfor nødvendigt at udnævne eksterne revisorer fra regnskabsåret 2018.
                  
               
                     (3)
                  
                  
                     Banco de España har valgt den midlertidige virksomhedssammenslutning Mazars Auditores, S.L.P. — Mazars, S.A. som sine eksterne revisorer for regnskabsårene 2018-2020 med mulighed for forlængelse af mandatet til regnskabsårene 2021-2022.
                  
               
                     (4)
                  
                  
                     ECB's Styrelsesråd har henstillet, at den midlertidige virksomhedssammenslutning Mazars Auditores, S.L.P. — Mazars, S.A. udnævnes som eksterne revisorer for Banco de España for regnskabsårene 2018-2020 med mulighed for at forlænge mandatet til regnskabsårene 2021-2022.
                  
               
                     (5)
                  
                  
                     I forlængelse af ECB's Styrelsesråds henstilling bør Rådets afgørelse 1999/70/EF (2) ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 1, stk. 3, i afgørelse 1999/70/EF affattes således:
            
               
                  »3.   Den midlertidige virksomhedssammenslutning Mazars Auditores, S.L.P. — Mazars, S.A. godkendes herved som eksterne revisorer for Banco de España for regnskabsårene 2018-2020.«
               
            
         
         
            Artikel 2
            Denne afgørelse får virkning på dagen for meddelelsen.
         
         
            Artikel 3
            Denne afgørelse er rettet til ECB.
         
         
            Udfærdiget i Luxembourg, den 9. oktober 2018.
            
               
                  På Rådets vegne
               
               E. KÖSTINGER
               
                  Formand
               
            
         
         
            (1)  EUT C 325 af 14.9.2018, s. 1.
         
            (2)  Rådets afgørelse 1999/70/EF af 25. januar 1999 om de nationale centralbankers eksterne revisorer (EFT L 22 af 29.1.1999, s. 69).